Document ID: 31994L0017

KOMISSION DIREKTIIVI 94/17/EY,
annettu 22 päivänä huhtikuuta 1994,
rehujen lisäaineista annetun neuvoston direktiivin 70/524/ETY muuttamisesta (ETA:n kannalta merkityksellinen)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna direktiivillä 93/114/EY(2), ja erityisesti sen 7 artiklan,
sekä katsoo, että
direktiivin 70/524/ETY säännöksissä säädetään, että liitteiden sisältö on säännöllisesti mukautettava tieteellisen ja teknisen kehitykseen; liitteet on yhdistetty komission direktiivissä 91/248/ETY(3),
tiettyjen emulgointi-, stabilointi-, sakeuttamis- ja hyytelöimisaineiden ryhmään kuuluvien lisäaineiden, väriaineiden, pigmentit mukaan lukien, ja happamuudensäätöaineiden käyttöä on testattu laajalti useissa jäsenvaltioissa; saadun kokemuksen perusteella vaikuttaa siltä, että nämä uudet käytöt voidaan hyväksyä koko yhteisössä,
sellaisten lisäaineiden ryhmään kuin väriaineet, pigmentit mukaan lukien, sidonta-aineet, paakkuuntumisen estoaineet, sakeuttamisaineet, entsyymit ja mikro-organismit uusia käyttötapoja on testattu menestyksellisesti tietyissä jäsenvaltioissa; on suotavaa hyväksyä väliaikaisesti nämä uudet käyttötavat kansallisella tasolla kunnes ne voidaan hyväksyä yhteisön tasolla, ja
tässä direktiivissä säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 70/524/ETY liitteet tämän direktiivin liitteiden mukaisesti.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä lokakuuta 1994. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 22 päivänä huhtikuuta 1994.

Labels: 17
6